Cyclone Fani : तूफान फानी की वजह से भुवनेश्वर में एम्स पीजी 2019 की परीक्षा रद्द  
ओडिशा में साइक्लोन फानी का कहर 
एम्स पीजी की परीक्षा की गई रद्द 
बाद होगी नई तिथियों की घोषणा
चक्रवाती तूफान ‘फानी' (Fani Cyclone 2019) ओडिशा में तबाही मचाने के बाद पश्चिम बंगाल पहुंच गया है. तूफान की वजह से कम आठ लोगों की मौत हो गई है. तूफान फानी की वजह से पश्चिम बंगाल (West Bengal) में तेज बारिश हो रही है और हवा चल रही है. इससे पूर्वी मिदनापुर जिले में 50 घर तबाह हो गए हैं. केन्द्रीय स्वास्थ्य मंत्रालय ने चक्रवाती तूफान ‘फानी' के कारण एम्स पीजी 2019 परीक्षा के लिए भुवनेश्वर में परीक्षा केन्द्र रद्द किये जाने की शुक्रवार को घोषणा की और सूचना तथा सहायता उपलब्ध कराने के लिए एक 24x7 हेल्पलाइन नम्बर की शुरूआत की. केन्द्रीय स्वास्थ्य सचिव प्रीति सुदान ने लोगों से अफवाहों पर ध्यान नहीं देने का आग्रह किया और किसी भी सूचना के लिए हेल्पलाइन नम्बर- 011 23061302/23063205/ 23061469 (फैक्स) पर कॉल करने के लिए कहा.